भारतीय मूल के युवक ने माता-पिता की हत्या की, एक हफ्ते तक शवों के साथ रहा
दक्षिण अफ्रीका में एक भारतीय मूल के ड्रग एडिक्टेड युवक ने पहले अपने माता-पिता की हत्या की। फिर एक हफ्ते तक घर में शव के साथ रहा। मामला दक्षिण अफ्रीका के डरबन शहर के फीनिक्स का है। घटना की जानकारी मिलने पर पुलिस ने युवक को गिरफ्तार कर लिया है।
पुलिस ने बताया है कि आरोपी के 56 वर्षीय पिता प्रकाश सिंह एक हादसे के बाद चलने-फिरने से लाचार हो गए थे। 21 वर्षीय युवक की नशे की लत देखकर उसकी मां शोभा ने उसे नशा पुनर्वास केंद्र भेज दिया। पुलिस ने बताया कि इस बात से नाराज आरोपी ने मौका देखकर अपने माता-पिता की गला काटकर हत्या कर दी। पड़ोसियों के पूछे जाने पर कह दिया कि दोनों पास के शहर में गए हैं। शवों से दुर्गंध आने पर लोगों को शक हुआ। जब एक रिश्तेदार ने घर आकर देखा तब मामला सामने आया।
एक अन्य मामले में बुधवार को भारतीय मूल के मोगांबेरी राजन कंडासामी को तीन हत्याओं के लिए अदालत ने तीन बार आजीवन कारावास की सजा सुनाई है। कंडासामी ने अपनी प|ी और दो बच्चों की निर्ममता से हत्या की थी। घटना दिसंबर 2013 में डरबन के नजदीक चाट्सवर्थ उपनगर में हुई थी।
hin_Deva hin_Deva hin_Deva hin_Deva